Acum (și, pentru mine, dintotdeauna) poți obține aproape orice informație cu doar cîteva click-uri bine plasate, poți să fii în permanent contact cu autorul (fie că vorbim despre Facebook, WhatsApp, SMS, e-mail sau altele), poți să-i arăți în timp real ce faci pe carte (nu o dată mi s a întîmplat, de exemplu, să scanez toate paginile pe care am făcut corecturi și să i le trimit pe e-mail autorului, astfel încît să-i dau posibilitatea de a avea control total asupra a ceea ce se întîmplă cu manuscrisul) sau să vorbești cu el ore întregi la telefon pentru a face schimb de corecturi (amîndoi avînd în față aceeași versiune a cărții în lucru, chiar dacă ne aflam la sute de kilometri depărtare unul de celălalt).